Hérna tek ég saman nokkur góð ráð 🙂 Fyrst af öllu splæsti ég í rafmagnskamb sem einfaldar alla leit til muna . Það var flugfreyja sem ég var með í stoppi í Chicago um daginn sem var að fræða mig um ilmkjarnaolíur og hún hafði notað þessa olíu í mörg ár á hótelherbergjum til að verjast svokölluðum bed bugs og spreyjað í hárið á börnunum og þau alltaf sloppið við lúsina 🙂 Hreinsa allar greiður og bursta daglega á meðan smithætta er mikil , ég tek öll hár úr og sótthreinsa með handspritti . Tiltekt á heimilinu er mjög sniðug og ákvað ég að taka í burtu meirihlutann af böngsum , skrautpúðum og teppum sem voru í herbergjunum . Ef lús eða njálgur kæmi inn á heimilið yrði ég mun fljótari að þvo allt sem komist hefur í snertingu við óværuna og venjulegt dót úr plasti eða tré er auðvelt að stjúka af með sótthreinsi . Hér má sjá það sem ég tók út úr strákaherberginu og það var annað eins magn úr stelpuherberginu ! Vona að þessi ráð hjálpi ykkur í baráttunni við þennan óvin 🙂 29 ára Hafnfirðingur sem hefur brennandi áhuga á veisluskreytingum , bakstri og dúlleríi . Flugfreyja og 2 barna móðir , Tómas Örn fæddur í apríl 2012 og Þórdís Lilja fædd 6 október 2015 . Elskar gott kaffi og súkkulaði .